থিয়েরি অঁরি
থিয়েরি দানিয়েল অঁরি (ফরাসি: Thierry Henry; জন্ম: ১৭ আগস্ট ১৯৭৭) হলেন একজন ফরাসি ফুটবল কোচ ও সাবেক খেলোয়াড়। তিনি বেলজিয়াম জাতীয় ফুটবল দলের সহকারী কোচের দায়িত্ব পালন করছেন। খেলোয়াড়ী জীবনে তিনি মোনাকো, জুভেন্টাস, বার্সেলোনা, নিউ ইয়র্ক রেড বুলস ও আর্সেনালে খেলেছেন। আন্তর্জাতিক পর্যায়ে তিনি ফ্রান্স জাতীয় দলের হয়ে খেলেছেন এবং তার দেশের দ্বিতীয় সর্বোচ্চ গোলদাতা। গোল প্রদানে তার অসামান্য দক্ষতার কারণে তিনি বর্তমান যুগের শ্রেষ্ঠ ফরোয়ার্ডদের অন্যতম হিসেবে বিবেচিত হয়ে থাকেন। তিনি এখন ফ্রান্সের দ্বিতীয় সর্বোচ্চ গোলদাতা।